கோவா மருத்துவக் கல்லூரி

கோவா மருத்துவக் கல்லூரி (Goa Medical College)(ஜி.எம்.சி) என்பது இந்தியாவின் கோவாவில் உள்ள ஓர் அரசு மருத்துவக் கல்லூரி மற்றும் மருத்துவமனையாகும். இது ஆசியாவின் பழமையான மருத்துவக் கல்லூரிகளில் ஒன்றாகும். இது கோவா பல்கலைக்கழகத்தின் கீழ் செயல்படும் பழமையான கல்வி நிறுவனமாகும். வரலாறு ஆல்வோர் 1வது வைஸ்ராய் பிரான்சிஸ்கோ டி டெவோராவின் கூற்றின்படி, பதினாறாம் நூற்றாண்டின் கடைசி தசாப்தங்களில், கோவா "போர்த்துக்கீசியர்களின் கல்லறை" என்று அழைக்கப்பட்டது. மக்கள்தொகையின் அடர்த்தி காரணமாகவும், சுகாதாரம் மற்றும் மருத்துவ பராமரிப்பு இல்லாததாலும் பழைய நகரத்தின் ஆரோக்கியமற்ற தன்மை வெளிப்படையானதாக இருந்தது. கோவாவில் மருத்துவர்களும் அரிதாகவே இருந்தனர். இக்குறையினைத் தீர்க்க கோவாவில் மருத்துவக் கல்விப் படிப்பானது 1691இல் தொடங்கப்பட்டது. இந்தியாவின் துணை மன்னரான ரோட்ரிகோ டா கோஸ்டாவின் வேண்டுகோளின்படி" தலைமை இயற்பியலாளர்" மனோல் ரோயிஸ் டி சாசா நோவா கோவா மருத்துவ வகுப்பினைத் தொடங்கினார். functioning intermittently in the eighteenth century; பதினெட்டாம் நூற்றாண்டில் இடைவிடாது செயல்பட்டது; 1801 இல், தலைமை மருத்துவர் அன்டோனியோ ஜோஸ் டே மிராண்டாவுக்காக போர்த்துகீசியம் தலைமை "மருத்துவம் மற்றும் அறுவை சிகிச்சை" பாடம் ஆரம்பிக்கப்பட்டது. இப்பாடமானது 1815ஆம் ஆண்டு வரை தலைமை மருத்துவர் கோவாவை விட்டு வெளியேறும் வரை இருந்தது. இருப்பினும், 1842 நவம்பர் 5ஆம் தேதிதான் "கோவா மருத்துவ-அறுவை சிகிச்சை பள்ளி" முறையாகத் தொடங்கப் பெற்றது. 1851 டிசம்பர் 11க்குப் பிறகும் இந்த நிறுவனம் செயல்பாட்டிலிருந்தது. அமைச்சரின் அறிக்கை மற்றும் இணைக்கப்பட்ட ஆணை மூலம், காலனித்துவ அரசாங்கத்தில் விலக்களிக்கப்பட்ட மருத்துவ பள்ளிகளில் கோவா மருத்துவப் பள்ளியும் ஒன்று. இக்காலகட்டத்தில், இங்கிருந்து சுமார் 1,327 மருத்துவர்களும் 469 மருந்தாளுநர்களும் உருவாகினர். 1961ஆம் ஆண்டில் இந்தியாவில் மேற்கொண்ட இராணுவ இணைப்பின் போது, கோவாவின் மருத்துவப் பள்ளியானது மும்பை பல்கலைக்கழகத்தால் நிர்வகிக்கப்பட்டது. 1986 முதல் இது கோவா பல்கலைக்கழக எல்கையின் கீழ் வந்தது. இதன்பின் மருத்துவ அறுவைச்சிகிச்சை பள்ளி என்பது மருத்துவக் கல்லூரி எனப்பெயர் மாற்றம் பெற்றது. ஆரம்பத்தில் இக்கல்லூரி பன்ஜிமில் அமைந்திருந்தது. இவ்வமைப்பு போர்த்துகீசிய வம்சாவளியைச் சேர்ந்த கட்டமைப்புடன் கூடியது. பின்னர் இது கோவா பல்கலைக்கழக வளாகத்தின் பகுதியாக இருந்த ஆல்டோ-பாம்போலிமுக்கு 1993ஆம் ஆண்டில் மாற்றப்பட்டது. அமைப்பு மனநல மற்றும் மனித நடத்தை நிறுவனம் (பாம்போலிம்), டீ. பி. குன்ஹா மற்றும் மார்பு நோய் மருத்துவமனை (செயின்ட் ஈனெஸ்), கிராம சுகாதார மற்றும் பயிற்சி மையம் (மந்தூர்) மற்றும் நகரச் சுகாதார மையம் (செயின்ட் குரூஸ்) ஆகியவை இந்நிறுவனத்தின் பகுதிகளாகும். கோவா பல்கலைக்கழகத்துடன் இணைக்கப்பட்ட இக்கல்லூரியில் எம்.பி.பி.எஸ். படிப்புகளுடன் எம்.டி., எம். எஸ். படிப்புகளும், சில சிறப்பு நிபுணத்துவ பாட படிப்புகளும் வழங்கப்படுகின்றன. கோவாவின் தலைநகர் பன்ஜிமை அதன் வர்த்தக தலைநகரான மார்கோவுடன் இணைக்கும் நெடுஞ்சாலையில் கோவா மருத்துவக் கல்லூரி மற்றும் கோவா பல் மருத்துவக் கல்லூரி எதிர் எதிராக அமைந்துள்ளன. இந்த இரு நிறுவனங்களையும் இணைக்கும் வகையில் பாதசாரி சுரங்கப்பாதை அமைக்கப்பட்டுள்ளது. கட்டாயப் பயிற்சி திட்டத்தின் கீழ் தடுப்பு மற்றும் சமூக மருத்துவத் துறையில் பயில மருத்துவ மாணவர்கள் இளநிலை உறைவிட மருத்துவர்களுடன் 15 நாட்கள் சான்கேள் சமூக சுகாதார மையத்தில் பயிற்சியளிக்கப்படுகின்றனர். கோவா மருத்துவக் கல்லூரியின் தற்போதைய முதல்வர் மருத்துவர் பிரதீப் ஜி. நாயக் ஆவார். சேர்க்கை மாணவர் சேர்க்கையானது அகில இந்திய நுழைவுத் தேர்வான நீட் மதிப்பெண் அடிப்படையில் நடைபெறும். 180 எம். பி. பி. எஸ் இடங்களும் 60 துணை மருத்துவ படிப்பிற்கான இடங்களும் இக்கல்லூரியில் உள்ளன. முதுநிலை முதுநிலைப் பாடப்பிரிவில் 86 இடங்கள் உள்ளன. இதில் 50% இடங்கள் அகில இந்திய ஒதுக்கீட்டு அடிப்படையில் நிரப்பப்படும். == கற்பிக்கப்படும் பாடங்கள்== இளநிலைப் படிப்புகள் எம். பி. பி. எஸ், - குறைந்தது 4 1/2 ஆண்டுகள் வரை, பின்னர் 1 ஆண்டு கட்டாய மருத்துவ பயிற்சி. முதுநிலைப் படிப்புகள் எம்.டி. மயக்கவியல் உயிர் வேதியியல் தோல் நோய் நோயறிதல் கதிரியக்கவியல் தடயவியல் மருத்துவம் பொது மருத்துவம் நுண்ணுயிரியல் மகப்பேறியல் மற்றும் பெண்ணோயியல் குழந்தை மருத்துவம் நோயியல் மருந்தியல் உடலியல் உளவியல் தடுப்பு மற்றும் சமூக மருத்துவம் நுரையீரல் மருத்துவம் ரேடியோ நோயறிதல் எம் எஸ் உடற்கூறியல் கண் மருத்துவம் ஓட்டோலரிங்காலஜி முதுநிலை பட்டயப் படிப்புகள் மயக்க மருந்து நோயறிதல் கதிரியக்கவியல் மகப்பேறியல் மற்றும் பெண்ணோயியல் குழந்தை மருத்துவம் உளவியல் மருத்துவம் பொது சுகாதாரம் தடயவியல் மருத்துவம் (MCI ஆல் இன்னும் அங்கீகரிக்கப்படவில்லை) டெர்மட்டாலஜி & வி.டி (எம்.சி.ஐ இன்னும் அங்கீகரிக்கப்படவில்லை) குறிப்பிடத்தக்க மேனாள் மாணவர்கள் மருத்துவர் ஃப்ரோலானோ டி மெல்லோ மருத்துவர் பிரான்சிஸ்கோ லூயிஸ் கோம்ஸ் அகோஸ்டின்ஹோ பெர்னாண்டஸ் (1932-2015), கோன் நாவலாசிரியர் ராம பட் அம்ருத் பி. கே. மேலும் காண்க கோவா பல்கலைக்கழகம் கோவா பொறியியல் கல்லூரி மேற்கோள்கள் மூலங்கள் Ir para cima ↑ வெளி இணைப்புகள் College Information in FAIMER Database பரணிடப்பட்டது 2013-07-04 at Archive.today College Information in AVICENNA Directories College Information in World Directory of Medical Schools [1]